Visit Site
Recommended byColombia
సిరీస్‌లో 4 టెస్టులాడిన మిచెల్ స్టార్క్ 7 ఇన్నింగ్స్‌ల్లో కలిపి మొత్తం 13 వికెట్లు మాత్రమే పడగొట్టగలిగాడు. మరోవైపు భారత పేసర్ జస్‌ప్రీత్ బుమ్రా ఏకంగా 21 వికెట్లతో సత్తాచాటాడు. దీంతో.. భారీ అంచనాలున్న స్టార్క్ విఫలమవడంపై ఆ దేశ మాజీ క్రికెటర్లు తీవ్రస్థాయిలో మండిపడ్డారు.
టెస్టు సిరీస్‌లో తనతో అతిగా కవ్వింపులకి దిగినప్పటికీ మిచెల్ స్టార్క్‌కి తాజాగా కోహ్లీ మద్దతుగా నిలిచాడు. ‘ఆస్ట్రేలియా టీమ్‌లో అగ్రశ్రేణి పేసర్‌గా కొనసాగుతున్న మిచెల్ స్టార్క్‌పై మీ విమర్శలతో ఇంకా ఒత్తిడి పెంచుతున్నారు. అతను చాలా నైపుణ్యమున్న బౌలర్. జట్టుని ఒంటిచేత్తో గెలిపించే సామర్థ్యం ఉన్న అలాంటి బౌలర్‌ని మాటలతో బాధపెట్టి.. చేజార్చుకోకండి’ అని విరాట్ కోహ్లీ సూచించాడు.
మిచెల్ స్టార్క్ అన్న మిచెల్ జాన్సన్‌తో 2014-15 పర్యటనలో విరాట్ కోహ్లీ పెద్ద ఎత్తున పోటాపోటీగా కవ్వింపులకి దిగాడు. వాస్తవానికి ఆ కవ్వింపుల కారణంగానే విరాట్ కోహ్లీలోని అత్యుత్తమ బ్యాట్స్‌మెన్ వెలుగులోకి వచ్చాడు. తాజా పర్యటనలోనూ జాన్సన్ తరహాలో కాకపోయినా.. స్టార్క్ తనదైన కవ్వింపు చూపులతో విరాట్ కోహ్లీతో పాటు భారత టాప్ ఆర్డర్ బ్యాట్స్‌మెన్‌ని రెచ్చగొట్టే ప్రయత్నం చేశాడు. అయితే.. లయ తప్పిన అతని బౌలింగ్‌ని భారత్ బ్యాట్స్‌మెన్ ఉతికారేశారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.